a À <a Mat € : 
97 
unge Æzgtefolk genere sig aldeles ikke for i Fremmedes Paasyn 
at kjærtegne hinanden overordenlig intimt. De kysse ved at 
trykke Næserne mod hinanden. 
Skinsyge er ikke ualmindelig. En ung Ostlænding, der 
allerede gjentagne Gange havde skiftet Kone, blev jaloux, fordi 
hans nygifte, unge, smukke Kone paa et Besøg hos os, smilede 
til En af Expeditionens Medlemmer. Under de andre Hedningers 
Latter forte han Konen ud af vort Telt og jog hende hjem. 
Uenighed mellem Ægtefolk er rigtignok ikke sjelden; den 
afgjøres ved, at Konen faaer en Dragt Prygl eller et Knivstik 
i Arm eller Ben. Hermed er Striden ofte afgjort, og Forholdet 
lige saa ømt som tidligere, isærdeleshed hvis Konen har Børn. 
Har Konen derimod ingen Børn, skeer det ikke saa sjeldent, at 
Konen eller Manden, naar Lejlighed gives, gaaer sin Vej uden 
at sige noget, og Ægtefolkene ere da skilte. Det er dog ikke 
altid Manden, der prygler Konen, men vi have ogsaa hørt et 
Exempel paa, at en Mand, der havde to Koner, kom op at 
slaaes med den ene, af hvem han fik en ordenlig Dragt Prygl. 
Mændene ere deres Koner mere behjælpelige end paa Vest- 
kysten. De slaa Telt og trække deres Fangst op i Hus eller 
Telt, hvilket paa Vestkysten regnes for at være under Mændenes 
Værdighed. Konerne ere meget lydige mod deres Mænd og ere 
bange for ikke at gjøre dem til Behag. Manden kan, for at 
tjene noget eller af Lune, forlange de besynderligste Ting af 
sin Kone, hvad hun føjer sig i, især saalænge hun ingen børn 
har, hvor liden Lyst hun end har dertil, 
Imellem gamle Ægtefolk er der det smukkeste Forhold, dog 
kan Konen, naar hun bliver tidligere gammel end Manden, blive 
negligeret for en yngre Kones Skyld, isærdeleshed naar hun 
ingen Børn har. Hos Zlinguaki boede saaledes foruden hans 
Kone en ældre Kvinde, Apusuk, der for en Del Aar siden blev 
kasseret som Kone, fordi hun efter en Sygdom havde faaet 
nogle store Ar paa Ryggen og Armene. Нап fandt sig med 
Resignation i sin Skjæbne, holdt meget af Zlinguaki og forgudede 
SØGES 7 
